Αθανάσιος Χατζηνώτας

Ο Αθανάσιος Χατζηνώτας (1892 - 1 Ιουνίου 1978), του Δημητρίου, ήταν Έλληνας έμπορος, κτηματίας και πολιτικός. Διετέλεσε βουλευτής.

Βιογραφία 
Γεννήθηκε το 1892 και ασχολήθηκε με το εμπόριο. Ο Χατζηνώτας πέτυχε να καθοδηγήσει με ορθό τρόπο την πλειοψηφία των Κουτσόβλαχων και να την προστατεύσει από ξενοκίνητες προπαγάνδες και ενέργειες.

Στις εκλογές του 1926 εξελέγη για πρώτη φορά βουλευτής Κατερίνης-Βεροίας-Ναούσης με το Λαϊκό Κόμμα, λαμβάνοντας 1.193 ψήφους Άλλες πηγές, αναφέρουν ότι δεν εξελέγη και ότι έλαβε συνολικά 1.212 σταυρούς στην περιφέρεια του Ειρηνοδικείου της Βέροιας (εφημερίδα "Αστήρ της Βέρροιας", 1926).

Το 1932 εξελέγη βουλευτής Βερροίας με το Λαϊκό Κόμμα.

Μεταπολεμικά αναφέρεται ως κτηματίας και εξελέγη βουλευτής Ημαθίας με τον Ελληνικό Συναγερμό το 1951 και Βεροίας με το ίδιο κόμμα το 1952.

Ήταν επίσης υποψήφιος βουλευτής Ημαθίας το 1958 με την ΠΑΔΕ.

Απεβίωσε σε ηλικία 86 ετών την 1η Ιουνίου 1978 και κηδεύτηκε την επομένη στη Βέροια.
Ήταν παντρεμένος με την Αικατερίνη Σημανίκα και απέκτησαν έναν γιο και μία κόρη.

Παραπομπές

Βουλευτές Βεροίας
Βουλευτές Ημαθίας
Βουλευτές εκλεγμένοι με το Λαϊκό Κόμμα
Βουλευτές εκλεγμένοι με τον Ελληνικό Συναγερμό